Mesto Vrútky

Predkladacia správa

Určené:

*na zasadnutie Mestského zastupiteľstva vo Vrútkach dňa 18.06.2019*

Názov materiálu:

*Žiadosť o spolufinancovanie projektu Spojila nás Košicko-bohumínska železnica v rámci výzvy na predkladanie malých projektov z Programu Interreg VA SK – CZ 2014 – 2020*

Dôvodová správa

Mesto Vrútky sa zapojilo do vyhlásenej výzvy na predkladanie žiadostí o poskytnutie nenávratného finančného príspevku pre malé projekty v rámci Programu Interreg V-A Slovenská republika - Česká republika 2014 – 2020, kód výzvy: 2/FMP/6c/I,N, ktorú vyhlásil Žilinský samosprávny kraj v spolupráci s Regiónom Bílé Karpaty.

V rámci výzvy sme ako oprávnený žiadateľ v spolupráci s cezhraničným partnerom Železniční muzeum moravskoslezské, o.p.s., Ostrava predložili žiadosť o finančný príspevok na cieľ: 2.1 Zvýšenie atraktívnosti kultúrneho a prírodného dedičstva pre obyvateľov a návštevníkov cezhraničného regiónu. Dňa 4. apríla 2019 sme obdržali oznámenie, že pre malý projekt č. SK/FMP/6c/02/009, s názvom Spojila nás Košicko-bohumínska železnica bolo úspešne ukončené administratívne overenie a naša žiadosť bola postúpená na odborné hodnotenie.

 Základné údaje o projekte Spojila nás Košicko – bohumínska železnica:

Projekt je zameraný na podporu zvýšenia atraktívnosti kultúrneho a prírodného dedičstva pre obyvateľov a návštevníkov cezhraničného regiónu. Snahou žiadateľa Mesto Vrútky a hlavného cezhraničného partnera Železniční muzeum moravskoslezské, o.p.s. je tento cieľ dosiahnuť spoluprácou pri využívaní spoločnej železničnej histórie severnej časti tohto prihraničného územia. Osou aktivít žiadateľa a partnera bude Košicko - bohumínska železnica, ktorej historický potenciál pre zvýšenie atraktívnosti tohto územia obaja partneri zvýšia spoločnými aktivitami. Z nich najvýznamnejšou bude vytvorenie stálej historickej expozície v meste Vrútky, ktorej dominantná časť bude venovaná epoche pary a parných rušňov, ktorá z malej obce urobila významnú železničnú križovatku. Investičné aktivity v rámci projektu sa zamerajú na stavebné úpravy objektu bývalej knižnice Hany Zelinovej (podlahy, osvetlenie, vybavenie), náklady na materiálne vybavenie bude zahŕňať nákup interaktívneho projektoru a výstavných vitrín. V rámci neinvestičných aktivít sa zrealizuje vydanie spoločného nástenného kalendára a uskutočnia stretnutia spojené s prezentáciami železničnej histórie na oboch stranách hranice.

Plánované náklady projektu v EUR:

|  |  |  |  |  |  |  |  |
| --- | --- | --- | --- | --- | --- | --- | --- |
| Aktivita projektu | | Harmonogram | | EÚ (69%) | ŠR (10%) | Vlastné zdroje (21%) | SPOLU |
| 1. Stála expozícia (KBŽ a osobnosti) | | 1.6.2019 - 31.12.2019 | |  |  |  |  |
|  |  |  |  |
| Kapitálové výdavky: | |  |  |  |  |
| stavba |  | 1.6.2019 - 31.12.2019 | | 18216 | 2640 | 5544 | 26400 |
| výstavné vitríny |  | 1.6.2019 - 31.12.2019 | | 4733,4 | 686 | 1440,6 | 6860 |
| bežné: |  |  | |  |  |  |  |
| projektor |  | 1.6.2019 - 31.12.2019 | | 842,3106 | 122,074 | 256,36 | 1220,74 |
| 2. Stolový kalendár (1 200 ks) | | 1.6.2019 - 30.5.2020 | | 1490,4 | 216 | 453,6 | 2160 |
| 3. Prezentačné a propagačné aktivity | | 1.9.2019 - 30.5.2020 | |  |  |  |  |
| 3 diškurovania (jedno za účasti partnera z CZ) | | 1.9.2019 - 30.5.2020 | | 0 | 0 | 0 | 0 |
| 2 propagačné videá | | 1.9.2019 - 30.5.2020 | | 2070 | 300 | 630 | 3000 |
| Exkuzia do Ostravy | | 1.9.2019 - 30.5.2020 | | 1380 | 200 | 420 | 2000 |
| Exkurzia do Vrútok | | 1.9.2019 - 30.5.2020 | | 1104 | 160 | 336 | 1600 |
| 4. riadenie projektu | |  |  | 0 | 0 | 0 | 0 |
| 5. publicita | |  |  | 0 | 0 | 0 | 0 |
| SPOLU |  |  |  | 29836,11 | 4324,074 | 9080,6 | 43240,74 |

Návrh na uznesenie:

Mestské zastupiteľstvo vo Vrútkach

1. prerokovalo:

- predloženú žiadosť o nenávratný finančný príspevok za účelom realizácie projektu „Spojila nás Košicko-bohumínska železnica“ realizovaného v rámci výzvy na predkladanie malých projektov z Programu Interreg VA Slovenská republika - Česká republika 2014 – 2020, kód výzvy: 2/FMP/6c/I,N, ktorú vyhlásil Žilinský samosprávny kraj v spolupráci s Regiónom Bílé Karpaty

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške 9 080,60 EUR z celkovej sumy oprávnených výdavkov projektu vo výške 43 240,74 EUR;

- zabezpečenie financovania prípadných neoprávnených výdavkov projektu z rozpočtu mesta Vrútky.

1. schvaľuje:

- predloženú žiadosť o nenávratný finančný príspevok za účelom realizácie projektu „Spojila nás Košicko-bohumínska železnica“ realizovaného v rámci výzvy na predkladanie malých projektov z Programu Interreg VA Slovenská republika - Česká republika 2014 – 2020, kód výzvy: 2/FMP/6c/I,N, ktorú vyhlásil Žilinský samosprávny kraj v spolupráci s Regiónom Bílé Karpaty

- zabezpečenie realizácie projektu v súlade s podmienkami poskytnutia pomoci;

- zabezpečenie finančných prostriedkov na spolufinancovanie realizovaného projektu vo výške 9 080,60 EUR z celkovej sumy oprávnených výdavkov projektu vo výške 43 240,74 EUR;

- zabezpečenie financovania prípadných neoprávnených výdavkov projektu z rozpočtu mesta Vrútky.

Vo Vrútkach, dňa 29.05.2019

# Spracoval: Mgr. Juraj Gorilák, referát športu, cestovného ruchu a projektov

Predkladá: Ing. Mgr. Anna Sviteková, prednostka MsÚ

..................................................

podpis predkladateľa